|  |
| --- |
| **1. วัตถุประสงค์ของการแข่งขัน** 1) เพื่อเป็นการส่งเสริมทักษะการประกวดดนตรีพื้นบ้าน ให้แก่ นักเรียน นักศึกษา 2) เพื่อให้นักเรียน นักศึกษาได้ใช้ความรู้ ความสามารถที่ได้จากการศึกษามาใช้ให้เกิดประโยชน์ใน  การปฏิบัติงานจริง 3) เพื่อให้นักเรียน นักศึกษาได้รับประสบการณ์นอกเหนือจากการศึกษาในห้องเรียน 4) เพื่อเป็นการประชาสัมพันธ์ และเผยแพร่ผลงานของสถานศึกษา ในสังกัดสำนักงานคณะกรรมการ  การอาชีวศึกษา**2. คุณสมบัติของผู้เข้าประกวด แข่งขัน** **2.1 คุณสมบัติทั่วไป** 1) เป็นสมาชิกประเภทสามัญขององค์การนักวิชาชีพในอนาคตแห่งประเทศไทย ระดับสถานศึกษา 2) เป็นนักเรียน นักศึกษาในระบบ หรือระบบทวิภาคี (ไม่เป็นพนักงานประจำบริษัท) ของสถานศึกษา  สังกัดสำนักงานคณะกรรมการการอาชีวศึกษาและได้ลงทะเบียนเรียนในหลักสูตรประกาศนียบัตร วิชาชีพ (ปวช.) หรือหลักสูตรประกาศนียบัตรวิชาชีพชั้นสูง (ปวส.) 3) ระดับจังหวัด ต้องผ่านการแข่งขัน และได้รับรางวัลชนะเลิศ ระดับสถานศึกษา 4) ระดับภาค ต้องผ่านการแข่งขัน และได้รับรางวัลชนะเลิศ ระดับจังหวัด **2.2 ข้อกำหนด** 1) กำลังศึกษาอยู่ในระดับประกาศนียบัตรวิชาชีพ (ปวช.) หรือ ระดับประกาศนียบัตรวิชาชีพชั้นสูง (ปวส.) 2) ผู้เข้าประกวด 1 คน ครูผู้ควบคุมทีม 1 คน สามารถสมัครประกวดได้ไม่เกินคนละ 2 ชนิด 3) ยื่นใบสมัครพร้อมหลักฐาน และลงทะเบียนรายงานตัวเข้าร่วมการประกวด 4) ผู้เข้าร่วมประกวดแต่งกายด้วยชุดนักเรียน นักศึกษาของสถานศึกษาให้สุภาพเรียบร้อย**3. รายละเอียดของการแข่งขัน** **3.1 งานที่กำหนด** การประกวดทักษะดนตรีพื้นบ้านประเภทเดี่ยวซึ่งกำหนดเครื่องดนตรีเป็นพิณ **3.2 กำหนดการประกวด** 1) ส่งรายชื่อผู้เข้าประกวด 2) ลายบังคับ ดังนี้ ลายเต้ยสามจังหวะ ลายลมพัดพร้าว ลายลำเพลิน ลายเซิ้งบั้งไฟ และลายปู่ป๋าหลาน 3) ลายตามถนัด ให้เลือกลายที่เป็นพื้นบ้านของภาคอิสานมาบรรเลง 1 ลาย (ใหผู้แขงขัน เลือกลายบังคับ 1 ลาย และลายถนัด 1 ลาย รวมแขงชัน 2 ลาย) 4) เวลาที่ใช้ในการบรรเลงเพลงเดี่ยว 10 นาที 5) ห้ามผู้เข้าประกวดดูโน้ตเพลง 6) คณะกรรมการจะจับฉลากเพื่อเรียงลำดับ **3.3 สิ่งที่ผู้เข้าแข่งขันต้องเตรียม** 1) เครื่องดนตรีที่ใช้ในการประกวด **3.4 เกณฑ์การตัดสินหรือเกณฑ์การให้คะแนน** 1) ความไพเราะ ความถูกต้องของบทเพลงและเสียงดนตรี 25 คะแนน 2) เทคนิคการบรรเลง 25 คะแนน 3) จังหวะถูกต้องแม่นยำ 20 คะแนน 4) การสร้างสรรค์รูปแบบการนำเสนอ (โดยผู้เข้าแข่งขัน) 10 คะแนน 5) บุคลิกท่าทางในการบรรเลง 10 คะแนน 6) การแต่งการที่เหมาะสมกับการบรรเลง และการรักษาเวลา 10 คะแนน (เกินหรือขาดได้ไม่เกิน 1 นาที ถ้าเกินหรือขาดมากกว่านี้ ตัดทีละ 1 คะแนน) **คณะกรรมการตัดสินการประกวดจะพิจารณา ให้คะแนน ดังนี้** 1) ความไพเราะ ความถูกต้องของบทเพลงและเสียงดนตรี หมายถึง เป็นผู้ที่มีความจำดี แม่นยำในการ บรรเลงได้ครบถ้วน ควบคุมความเร็ว หรือแนวในการบรรเลงได้อย่างเหมาะสมกลมกลืนตลอดเพลง ถูกต้องตามที่กำหนดไว้ไม่มีข้อผิดพลาด 2) เทคนิคการบรรเลง หมายถึง ความเชี่ยวชาญเป็นพิเศษในการเล่นเครื่องดนตรีให้เกิดความไพเราะ ยิ่งขึ้นอย่างเหมาะสมกับเพลงที่บรรเลง เช่น การพรม สะบัด ขยี้ 3) จังหวะถูกต้องแม่นยำ หมายถึง เป็นผู้ที่มีความจำดี แม่นยำในการบรรเลงได้ครบถ้วน ควบคุมความเร็ว  หรือแนวในการบรรเลงได้อย่างเหมาะสมกลมกลืนตลอดเพลง ถูกต้องตามที่กำหนดไว้ไม่มีข้อผิดพลาด 4) การสร้างสรรค์รูปแบบการนำเสนอ (โดยผู้เข้าแข่งขัน) หมายถึง วิธีการบรรเลงที่พลิกแพลง ไพเราะน่าฟัง มีความเหมาะสมกับท่วงทำนองและเอกลักษณ์ของเครื่องดนตรีที่บรรเลง 5) บุคลิกท่าทางในการบรรเลง หมายถึง กิริยาท่าทาง ไหวพริบ ที่แสดงออกถึงความเป็น ผู้มีกิริยามารยาท งดงามขณะที่บรรเลง **3.5 คณะกรรมการตัดสิน** เป็นผู้ทรงคุณวุฒิ ผู้เชี่ยวชาญและมีประสบการณ์ด้านดนตรีไทยจากหน่วยงานสังกัดสำนักงานคณะกรรมการอาชีวศึกษา หรือหน่วยงานภายนอกตามที่คณะกรรมการดำเนินการประกวดพิจารณาตามความเหมาะสม โดยมีคุณสมบัติดังนี้ 1) เป็นผู้ทรงคุณวุฒิสาขาวิชาดนตรีไทย มีคุณสมบัติข้อใดข้อหนึ่งคือ เป็นครูดนตรี หรือเป็นนักดนตรี อาชีพ หรือ มีวุฒิการศึกษาไม่ต่ำกว่าปริญญาตรีสาขาดนตรีไทย/ดนตรีศึกษา 2) คณะกรรมการตัดสิน 3 – 5 คน โดยประธานอาชีวศึกษาจังหวัดพิจารณาลงนาม **3.6 คณะกรรมการดำเนินงาน** 1) ระดับจังหวัด ให้มีคณะกรรมการดำเนินงาน โดยประธานอาชีวศึกษาจังหวัดพิจารณาลงนามแต่งตั้ง 2) ระดับภาค ให้มีคณะกรรมการดำเนินงานให้อยู่ในดุลยพินิจของคณะกรรมการบริหารองค์การนักวิชาชีพ ในอนาคตแห่งประเทศไทย ระดับภาค โดยประธานอาชีวศึกษาภาคพิจารณาลงนามแต่งตั้ง 3) ประชุมคณะกรรมการดำเนินงาน เพื่อมอบหมายหน้าที่รับผิดชอบ 4) จัดการประชุมคณะกรรมการตัดสิน เพื่อชี้แจงวัตถุประสงค์การแข่งขัน เกณฑ์การตัดสินก่อนเริ่มทำ การแข่งขัน และแจ้งคณะกรรมการตัดสินให้ข้อเสนอแนะกับผู้เข้าแข่งขันก่อนประกาศผลการแข่งขัน 5) จัดการประชุมร่วมกับครูผู้ควบคุมทีม ผู้เข้าร่วมแข่งขัน เพื่อเตรียมความพร้อมในการแข่งขันก่อน เริ่มการแข่งขัน 1 วัน**4. การพิจารณาเหรียญรางวัลตามเกณฑ์มาตรฐาน** 1) คะแนน 80 ขึ้นไป ระดับเหรียญทอง 2) คะแนน 70 – 79 ระดับเหรียญเงิน 3) คะแนน 60 – 69 ระดับเหรียญทองแดง**5. การจัดอันดับรางวัล**1) ชนะเลิศ ได้คะแนนสูงสุด2) รองชนะเลิศอันดับ 1 ได้คะแนนรองจากรางวัลชนะเลิศ 3) รองชนะเลิศอันดับ 2 ได้คะแนนรองจากรางวัลรองชนะเลิศอันดับ 1 4) รองชนะเลิศอันดับ 3 ได้คะแนนรองจากรางวัลรองชนะเลิศอันดับ 2 5) รองชนะเลิศอันดับ 4 ได้คะแนนรองจากรางวัลรองชนะเลิศอันดับ 3 6) รางวัลชมเชย ได้คะแนนรองจากรางวัลรองชนะเลิศอันดับ 4 และมีคะแนนอยู่ในระดับ เหรียญทองแดงขึ้นไป**6. รางวัลที่ได้รับ** 1) ชนะเลิศ ได้รับโล่พร้อมเกียรติบัตร (ระดับภาค) 2) รองชนะเลิศอันดับ 1 ได้รับเกียรติบัตร 3) รองชนะเลิศอันดับ 2 ได้รับเกียรติบัตร 4) รองชนะเลิศอันดับ 3 ได้รับเกียรติบัตร 5) รองชนะเลิศอันดับ 4 ได้รับเกียรติบัตร 6) รางวัลชมเชย ได้รับเกียรติบัตร |